En person er omkommet i en bilulykke nær Hjørring natten til lørdag, oplyser Nordjyllands Politi.

Fire andre personer blev kvæstet ved ulykken. De fem personer befandt sig i samme bil. Der er tilsyneladende tale om en soloulykke. Bilen kørte galt på Frederikshavnsvej mellem Hjørring og Sønderskov. To personer er i kritisk tilstand. De kvæstede personer er bragt til sygehuset i Hjørring og Aalborg. Politiet har haft en bilinspektør på stedet og afventer svar på undersøgelsen. De pårørende til personerne, der er mellem 21 og 26 år er underrettet om ulykken.